পাকিস্তানের কোয়েটায় বোমা বিস্ফোরণে মৃত ১৩

ওয়েব ডেস্ক: পাকিস্তানের কোয়েটায় (Quetta) ভয়াবহ বিস্ফোরণ (Massive Explosion)। বোমা বিস্ফোরণে মৃত্যু হয়েছে ১৩ জনের। যাঁদের মধ্যে ৩ জন পাক সেনাকর্মী। ঘটনায় আহত হয়েছেন কমপক্ষে ৩০ জন। আজ মঙ্গলবার পাকিস্তানের আধা সামরিক বাহিনীর সদর দফতরের বাইরে ঘটনাটি ঘটেছে। ঘটনার খবর পেতেই ঘটনাস্থলে উদ্ধারকারী দল দ্রুত অ্যাম্বুলেন্স নিয়ে গিয়ে আহতদের স্থানীয় হাসপাতালে নিয়ে যায়।

সংবাদ সংস্থা এপি স্থানীয় পুলিশেকে জানিয়েছে যে, হামলাকারীরা একটি গাড়িতে করে এসে গুলি চালাতে শুরু করে। আধা সামরিক বাহিনীর সদর দফতর, ফ্রন্টিয়ার কনস্টাবুলারি কম্পাউন্ডের নিরাপত্তারক্ষীরা গুলির পাল্টা জবাব দেয়। যার ফলে গাড়িটিতে বিস্ফোরণ ঘটে।

আরও পড়ুন: লন্ডনের বুকে এক টুকরো বাংলা! সাবেকি রীতিতে চলছে মায়ের পুজো

সংবাদ সংস্থা আরও জানিয়েছে, বিস্ফোরণের তীব্রতা (Explosion) এতটাই জোরাল যে, কয়েক মাইল দূর থেকে তার শব্দ শোনা গিয়েছে। বিস্ফোরণ এতটাই শক্তিশালী ছিল যে আশপাশের সমস্ত বাড়ির জানলা-দরজা ভেঙে পড়ে। বোমা বিস্ফোরণের পাশাপাশি গুলির শব্দও শোনা গিয়েছে। ঘটনার পর স্থানীয় মানুষ আতঙ্কিত হয়ে পড়েছেন। প্রশাসন বিস্ফোরণের ধরণ বুঝতে তদন্ত শুরু করেছে। যদিও এখনও পর্যন্ত কোনও গোষ্ঠী এই হামলার দায় স্বীকার করেনি।

এই ঘটনায় বালুচিস্তানের মুখ্যমন্ত্রী সরফরাজ বুগতি তীব্র নিন্দা জানিয়েছেন। তিনি জানিয়েছেন, যে নিরাপত্তা বাহিনী চারজন হামলাকারীকে গুলি করে খতম করেছে।

প্রাদেশিক স্বাস্থ্যমন্ত্রী বখাত কাকার জানিয়েছেন, আহতদের মধ্যে কয়েকজনের অবস্থা আশঙ্কাজনক হওয়ায় মৃতের সংখ্যা আরও বাড়তে পারে। সোশাল মিডিয়ায় একটি সিসিটিভি ফুটেজ ভাইরাল হয়েছে। সেখানে দেখা গিয়েছে, আচমকা বিস্ফোরণের আগুনের গোলা আর ধোঁয়ায় ঢেকে গিয়েছে গোটা রাস্তা।

দেখুন অন্য খবর